अहमद रजा जामा मस्जिद में दो दिवसीय ईद मिलादुन्नबी पर्व मना धूमधाम से
कुनकुरी | स्थानीय अहमद रजा जामा मस्जिद में दो दिवसीय ईद मिलादुन्नबी का आयोजन किया गया जिसमें देश के जाने माने मोकर्रीर नात खां, शायर आदि ने भाग लिया। पैगम्बर के पैदाइश के अवसर पर मनाए जाने वाले इस कार्यक्रम के अन्तर्गत बुधवार की रात्री नौ बजे से प्रातः तक चली मोहम्मद जमालउद्दीन की तकरीर और मोहम्मद गुलाम सर्वर सासाराम बिहार तथा कलकत्ता बंगाल के सहबाज रजा के नात एवं शायरी ने अकीदतमंदों को झूमने पर मजबूर कर दिया। गुरूवार की रात्रि को भी चले धार्मिक प्रवचन मोहम्मद रमजान हैदर पीरे तरिकत जुनका शरीफ झारखण्ड एवं शायर नात खां, मोहम्मद सलीम रजा बरेली यूपी, गुलाम सर्वर बिहार आदि ने श्रद्धालुओं को रात भर बांधे रखा।गुरूवार की प्रातः अहमद रजा जामा मस्जिद परिसर से ईद मिलादुन्नबी का जुलूस निकला जिसने नगर के प्रमुख मार्गो का भ्रमण किया और स्थानीय बस स्टैण्ड पहुंचकर नात खां गुलाम सर्वर के द्वारा नात पढ़ा गया। इस अवसर पर समस्त मुस्लिम समुदाय के लोग उत्साहपूर्वक सम्मिलित हुए और धार्मिक नारे लगाते हुए जुलूस में भाग लिया। स्थानीय अहमद रजा जामा मस्जिद के पेश इमाम, एवं समस्त लोगों का सक्रिय योगदान रहा।
mai_Deva hin_Deva